Dié Afrikaanse skole vir topprestasie vereerDie land se voorste Afrikaanse skole is Vrydag vir hul uitsonderlike prestasies in die matriekeksamen vereer. (Argieffoto: pixabay) Die Solidariteit Skoleondersteuningsentrum (SOS) het Vrydag die land se voorste Afrikaanse skole vir hul uitsonderlike prestasies in die afgelope matriekeksamen vereer. Die merietetoekenningsgeleentheid is by die nuwe Sol-Tech-kampus in Pretoria gehou. Die top-20 Afrikaanse skole se 5 160 kandidate het altesaam 10 956 onderskeidings in verlede jaar se eindeksamen behaal. Dit is meer as twee onderskeidings per kandidaat. Die SOS sê die skole se sukses is te danke aan moedertaalonderrig én gebalanseerde kultuuroordrag wat waardes vestig wat leerders lewenslank suksesvol maak. Die Hoërskool Waterkloof was die topskool wat onderskeidings betref en het verlede jaar net 18 meer matrieks as in 2019 gehad, hoewel die 2020-groep altesaam 298 méér onderskeidings opgelewer het: 1 021 teenoor 723 in 2019. Chris Denysschen, hoof van die Hoërskool Waterkloof en Leon Fourie, uitvoerende hoof van die SOS. (Foto: SOS) Chris Denysschen, die skoolhoof, skryf hul sukses toe aan die samewerking van puik personeel, leerders en die ondersteuning van familie. “Die leerders het aan die begin van die jaar gevra: ‘Meneer, hoe kan ons van wêreldformaat wees?’ Ons kies toe die tema ‘grensloos’ en ons besluit om te droom.” Die merietetoekenningsgeleentheid is by die nuwe Sol-Tech-kampus in Monumentpark gehou. Die top-20 skole wat die meeste onderskeidings landwyd behaal, is: Die SOS sê enkelgeslagskole het weer koningin gekraai: Sewe van die top-20 skole in Suid-Afrika met die meeste onderskeidings per kandidaat is meisieskole. Wilna van Heerden, hoof van die Hoër Meisieskool Bloemhof en Leon Fourie. (Foto: SOS) Volgens Wilna van Heerden, hoof van die Hoër Meisieskool Bloemhof, het drie dinge hulle veral voorberei vir die uitdagende jaar. “Ons praat nooit oor punte of prestasie nie. Ons fokus is nie prestasie nie, ons fokus is om onsself te verbeter en om te weet wie ons is. Dít, tesame met die feit dat ons kinders ŉ uiters gesonde werksetiek het en ook daarby selfdissipline, het gemaak dat Covid-19 nie die kinders kon onderkry nie.” Die top-20 skole met die meeste onderskeidings per kandidaat is: (*Skole in vetdruk is Afrikaans)